Na osnovu člana 146. Zakona o planiranju i izgradnji („Službeni glasnik RS“, br. 72/2009, 81/2009 - ispr., 64/2010 - odluka US, 24/2011, 121/2012, 42/2013 - odluka US, 50/2013 - odluka US, 98/2013 - odluka US, 132/2014, 145/2014 i 83/2018), člana 23. stav 2. tačka 20. Zakona o lokalnoj samoupravi („Službeni glasnik RS“, br. 129/2007, 83/2014 - dr. zakon, 101/2016 - dr. zakon i 47/2018), člana 42. stav 1. tačka 8. Statuta grada Novog Pazara („Službeni list grada Novog Pazara“, br. 8/2017), Skupština grada Novog Pazara, na sednici održanoj 11. marta 2019. godine, donosi

**ODLUKU**

**O IZMENAMA I DOPUNAMA ODLUKE O POSTUPKU I NAČINU POSTAVLJANJA I UKLANJANJA MANJIH MONTAŽNIH OBJEKATA NA POVRŠINAMA JAVNE NAMENE**

**NA TERITORIJI GRADA NOVOG PAZARA**

**Član 1.**

U Odluci o postupku i načinu postavljanja i uklanjanja manjih montažnih objekata na površinama javne namene na teritoriji grada Novog Pazara („Službeni list grada Novog Pazara“, br. 2/2012, 2/2013, 4/2013, 4/2014, 6/2014, 1/2015, 2/2015 i 1/2016) u članu 7. iza stava 1. dodaje se stav 2 koji glasi:

„Površina prostora koji zauzima kiosk ne može biti veća od 10,5m2.“

Dosadašnji stav 2. postaje stav 3. a stav 3. postaje stav 4.

**Član 2.**

U članu 45. stav 5. briše se.

Dosadašnji stav 6. postaje stav 5. člana 45.

**Član 3.**

Nakon člana 45. dodaje se član 45a, koji glasi:

„Bašte zatvorenog tipa se postavljaju na osnovu Programa lokacija

Predlog programa izrađuje Javno preduzeća za uređivanje građevinskog zemljišta „Novi Pazar“.

Program usvajaGradsko veće grada Novog Pazara uz prethodno pribavljenu saglasnost Glavnog urbaniste grada Novog Pazara“.

**Član 4.**

Član 46. stav 1. menja se i glasi:

„Bašta zatvorenog tipa se postavlja u skladu sa:

1. urbanističkim uslovima,

2. statičkim proračunom konstrukcije,

3. atestom za grejna tela,

4. šematskim prikazom instalacija za grejna tela sa rasporedom grejnih tela,

5. elektro-projektom u skladu sa Pravilnikom o tehničkim normativima za električne instalacije niskog napona („Službeni list SFRJ“, br. 53/88 i 54/88 i „Službeni list SRJ“, broj 28/95) i drugim propisima, i

6. šemom evakuacionog puta u ugostiteljskom objektu, ukoliko se zimska bašta postavlja neposredno uz ugostiteljski objekat.“

**Član 5.**

U članu 46 . dodaje se stav 3. koji glasi:

„Zabranjeno je zagrevanje bašta zatvorenog tipa na tečni naftni gas (TNG).“

**Član 6.**

Nakon člana 46. dodaje se član 46a koji glasi:

„Bašta zatvorenog tipa mora ispunjavati protivpožarne uslove i biti projektovana tako da:

- ima vrata koja se otvaraju u polje;

- poseduje svetiljku protivpanične rasvete iznad vrata;

- poseduje aparat za gašenje požara minimalnog punjenja od 6 kg;

- primenjeni materijali imaju poboljšane karakteristike na požar.“

**Član 7.**

Nakon člana 97. dodaje se član 97a, koji glasi:

„Tezge koje se koriste za sajamske manifestacije, izlaganje i prodaju proizvoda starih zanata odnosno proizvoda domaće radinosti, postavljaju se prema Programu.

Program za postavljanje tezgi izrađuje Javno preduzeće za uređivanje građevinskog zemljišta „Novi Pazar“ u saradnji sa nadležnim organom za komunalne poslove.

Gradsko veće grada Novog Pazara usvaja Program za postavljanje tezgi za sajamske manifestacije, izlaganje i prodaju proizvoda starih zanata odnosno proizvoda domaće radinosti.

Program sadrži lokaciju, broj tezgi, vrstu materijala od kojh su napravljene, površinu koju zauzimaju i druge uslove od značaja.

Gradsko veće grada Novog Pazara može posebnim aktom poveriti na gazdovanje i upravljenje objekte iz st. 1. ovog člana.“

**Član 8.**

U članovima 4, st. 2, čl. 8. st. 4, čl. 9. st. 4, čl. 38. st. 2, čl. 41. st. 2. t. 2, čl. 42a st. 3, čl. 43, st. 2, čl. 45, st. 2, čl. 47. st. 2, čl. 75, st. 3, čl. 82, čl. 86, st. 2, čl. 88 st. 5, t. 2, čl. 88, st. 6 i 8, čl. 90. st. 6, čl. 92. st. 6, čl. 95. st. 5, čl. 96a, čl. 97. st.3, čl. 100. st. 4, čl. 101. st. 3, čl. 103. st. 3, 5 i7, čl. 104. st. 1, 4 i 5, čl. 104a, st. 2. t. 1, čl. 108 i čl. 114 st. 4, reči „JP „Direkcija za izgradnju grada Novog Pazara“ zamenjuju se rečima Javno preduzeće za uređivanje građevinskog zemljišta „Novi Pazar“.

**Član 9.**

Ova Odluka stupa na snagu osmog dana od dana objavljivanja u „Službenom listu grada Novog Pazara“.

**SKUPŠTINA GRADA NOVOG PAZARA**

Broj: 352-80/19

U Novom Pazaru, 11. marta 2019. godine

PREDSEDNICA

Ifeta Radončić, dipl. ekon.